**Jánoshalma Városi Önkormányzat**

**20/2016.(XII.20.) önkormányzati rendelete**

**a gyermekétkeztetés intézményi térítési díjairól**

Jánoshalma Városi Önkormányzat Képviselő-testülete az Alaptörvény 32. cikk (1) bekezdés a) pontjában biztosított jogalkotói jogkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdésében meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 147. § (1) bekezdésében és 151. § (2f) bekezdésében foglalt felhatalmazás alapján az alábbiakat rendeli el:

**1.§** A rendelet hatálya kiterjed a Jánoshalma Városi Önkormányzat fenntartásában lévő, gyermekek napközbeni ellátását biztosító intézményekben és az önkormányzat közigazgatási területén az állami intézményfenntartó központ által fenntartott nevelési-oktatási intézményekben gyermekétkeztetést igénybe vevőkre.

**2.§** (1) A Képviselő-testület a gyermekétkeztetés intézményi térítési díjait a 2016/2017. nevelési évre, valamint a 2016/2017. tanévre az 1. számú melléklet szerint állapítja meg.

(2) A Képviselő-testület a gyermekétkeztetés intézményi térítési díjait a 2017/2018. nevelési évtől, valamint a 2017/2018. tanévtől a 2. számú melléklet szerint állapítja meg.

**3. §** (1) E rendelet 2017. február 1-jén lép hatályba.

(2) E rendelet hatályba lépésével egyidejűleg hatályát veszti az étkezési és gondozási térítési díjakról szóló 7/2014.(III.31.) önkormányzati rendelet, valamint az azt módosító 25/2014.(XII.12.) önkormányzati rendelet.

(3) A rendelet kihirdetéséről a jegyző gondoskodik.

Czeller Zoltán sk. Dr. Benda Dénes sk.

polgármester címzetes főjegyző

A rendelet kihirdetve:

Jánoshalma, 2016. december 20.

Dr. Benda Dénes

címzetes főjegyző